ΓΡΑΠΤΗ ΕΡΩΤΗΣΗ P-3855/02

υποβολή: Pietro-Paolo Mennea (PPE-DE) προς την Επιτροπή

(23 Δεκεμβρίου 2002)

Θέμα: Παραβίαση των δικαιωμάτων του επιβάτη

Από παραπονούμενους πολίτες και πολλά δημοσιεύματα στον τύπο πληροφορούμαστε ότι είναι πολύ συχνά τα προβλήματα που δημιουργούνται από κοινοτικές αεροπορικές εταιρείες, εξαιτίας της κατακριτέας συνήθειας που αποκαλείται overbooking.

Συμβαίνει, επιβάτες εφοδιασμένοι ήδη με κάρτα επιβίβασης, με τις αποσκευές φορτωμένες στον κυλιόμενο ιμάντα, επιβάτες οι οποίοι έχουν προβεί κανονικά σε όλες τις προβλεπόμενες για την επιβίβαση διατυπώσεις, να εγκαταλείπονται αυθαιρέτως στο έδαφος.

Πληροφορούμαστε επίσης ότι ορισμένες αεροπορικές εταιρείες παραβιάζουν τα πλέον στοιχειώδη δικαιώματα του επιβάτη.

Λαμβάνονταςπόψη τις επικείμενες εορτές των Χριστουγέννων και της Πρωτοχρονιάς, κατά τις οποίες προβλέπεται η αναχώρηση μεγάλου αριθμού επιβατών από πολλά ευρωπαϊκά αεροδρόμια, θα μπορούσε η Επιτροπή, προκειμένου να προστατεύσει κατά τον καλύτερο τρόπο τους ευρωπαίους πολίτες:

- να παρέμβει δραστήρια, ώστε οι σοβαρές ταλαιπωρίες που προαναφέρθηκαν να μην επαναληφθούν πλέον·

- να επιβάλλει, όποτε είναι δυνατόν, κυρώσεις στις αεροπορικές εταιρείες που εφαρμόζουν αδιακρίτως το overbooking·

- να παρακολουθεί, μέσω συγκεκριμένης στατιστικής μελέτης, με ποια συχνότητα εφαρμόζεται το overbooking από τις διάφορες αεροπορικές εταιρείες·

- να συντάσσει δελτίο με τα στοιχεία της στατιστικής έρευνας και να το διανέμει στις ενώσεις καταναλωτών και τα αεροδρόμια·

- να απαιτήσει την αυστηρή τήρηση των κανόνων που αναφέρονται στο Χάρτη των επιβατών.

Απάντηση της κας de Palacio εξ ονόματος της Επιτροπής

(30 Ιανουαρίου 2003)

Οι αεροπορικές εταιρείες κάνουνπεράριθμες κρατήσεις στις πτήσεις, για να συμπληρώσουν τις θέσεις των επιβατών που δεν εμφανίζονται, γεγονός το οποίο μερικές φορές καταλήγει σε άρνηση επιβίβασης. Ωστόσο, οι αεροπορικές εταιρείες κάποτε κάνουν κατάχρηση αυτής της πρακτικής, εις βάρος των ταξιδιωτών, για τους οποίους η Επιτροπή συμμερίζεται τις ανησυχίες του Αξιότιμου Μέλους.

Πράγματι, ο κανονισμός (ΕΟΚ) αριθ. 295/91 της 4ης Φεβρουαρίου 1991(1) ήδη παρέχει στους επιβάτες το δικαίωμα σε χρηματική αντιστάθμιση, την επιλογή μεταξύ εναλλακτικής πτήσης ή επιστροφής της αξίας του εισιτηρίου και εξυπηρέτηση κατά την αναμονή για επόμενη πτήση, εάν οι αερομεταφορείς τούς έχουν αρνηθεί την επιβίβαση σε έναν αερολιμένα στην Κοινότητα. Παρ' όλα ταύτα, η άρνηση επιβίβασης παραμένει πολύ σύνηθες φαινόμενο, το οποίο αντιμετωπίζουν περίπου 250 000 επιβάτες κάθε χρόνο στους κοινοτικούς αερολιμένες.

Συνεπώς, στις 21 Δεκεμβρίου 2001, η Επιτροπή ενέκρινε πρόταση για νέο κανονισμό(2), με σκοπό να μειώσει δραστικά τη συχνότητα της επίμαχης πρακτικής και να αυξήσει την αποζημίωση των επιβατών στους οποίους οι αερομεταφορείς ακόμη αρνούνται την επιβίβαση. Η πρόταση αναμένεται επίσης να προστατεύσει τους επιβάτες έναντι ακυρώσεων για εμπορικούς λόγους και να δημιουργήσει βασικά δικαιώματα για εκείνους πουφίστανται σοβαρές καθυστερήσεις. Επιπλέον, ενώ ο παρών κανονισμός περιορίζεται στις τακτικές πτήσεις, η πρόταση θα επεκτείνεται και στις έκτακτες πτήσεις (charter).

Στις 24 Οκτωβρίου 2002, το Κοινοβούλιο ενέκρινε την πρόταση σε πρώτη ανάγνωση, με ορισμένες τροπολογίες. Στις 5 Δεκεμβρίου 2002, το Συμβούλιο κατέληξε σε πολιτική συμφωνία και θα πρέπει να εγκρίνει κοινή θέση κατά τις αρχές του 2003.

Οι επιβάτες αεροπορικών μεταφορών θα προστατεύονται ακόμη περισσότερο, όταν εφαρμόσει η Κοινότητα τη Σύμβαση του Μόντρεαλ για την ενοποίηση ορισμένων κανόνων στις διεθνείς αεροπορικές μεταφορές(3) σχετικά με την ευθύνη των μεταφορέων σε περίπτωση θανάτου και τραυματισμού, καθυστερήσεων και κακής διαχείρισης των αποσκευών. Αν και η Κοινότητα έχει εγκρίνει νέα νομοθεσία και έχει ολοκληρώσει τις διαδικασίες της για επικύρωση, η εφαρμογή της σύμβασης καθυστερεί εξαιτίας της αργοπορίας στην επικύρωση από πλευράς ορισμένων κρατών μελών.

Όσον αφορά την επιβολή της κοινοτικής νομοθεσίας σχετικά με την άρνηση επιβίβασης, αυτή ανήκει κυρίως στην αρμοδιότητα των κρατών μελών. Παρ' όλα ταύτα, η Επιτροπή δύναται να κινήσει διαδικασίες λόγω παράβασης, βάσει του άρθρου 226 της συνθήκης ΕΚ, εάν κρίνει ότι ένα κράτος μέλος δεν τηρεί τιςποχρεώσεις του. Το αυτό ισχύει και για τηνπόλοιπη κοινοτική νομοθεσία που καλύπτει τα δικαιώματα των επιβατών αεροπορικών μεταφορών: για τις πληροφορίες σχετικά με τις πτήσεις και τις κρατήσεις, για την αποζημίωση σε περίπτωση ατυχημάτων(4) και για τις οργανωμένες διακοπές(5).

Προκειμένου να ασκήσουν τα δικαιώματά τους, οι επιβάτες χρειάζεται να τα γνωρίζουν. Για να τους παρέχονται οι πληροφορίες αυτές, πολλά αεροδρόμια έχουν δεχθεί να αναρτήσουν επιγραφές στις οποίες αναγράφονται τα δικαιώματα που παρέχονται από το κοινοτικό δίκαιο (τον Χάρτη), κατόπιν πρωτοβουλίας της Επιτροπής.

(1) ΕΕ L 36 της 8.2.1991.

(2) ΕΕ C 103 E της 30.4.2002.

(3) Απόφαση 2001/539/ΕΚ της 5ης Απριλίου 2001, ΕΕ L 194 της 18.7.2001.

(4) Κανονισμός (ΕΚ) αριθ. 2027/97 του Συμβουλίου της 9ης Οκτωβρίου 1997, ΕΕ L 285 της 17.10.1997, όπως τροποποιήθηκε από τον κανονισμό (ΕΚ) αριθ. 889/2002, της 13ης Μαΐου 2002, ΕΕ L 140 της 30.5.2002.

(5) Οδηγία 90/314/ΕΟΚ του Συμβουλίου της 13ης Ιουνίου 1990 για τα οργανωμένα ταξίδια και τις οργανωμένες διακοπές και περιηγήσεις, ΕΕ L 158 της 23.6.1990.